**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2016 M. BIRŽELIO 23 D. SPRENDIMO NR. T2-171 „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE SAVIVALDYBĖS BIUDŽETINĖMS ĮSTAIGOMS“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant pakeisti Klaipėdos miesto savivaldybės tarybos 2016 m. birželio 23 d. sprendimo Nr. T2-171 1 priedo 8 punktą.

**2. Projekto rengimo priežastys ir kuo remiantis parengtas sprendimo projektas.**

Įgyvendinat Klaipėdos miesto savivaldybės sporto reformos antrąjį etapą, 2016 m. birželio 23 d. sprendimu Nr. T2-171, sporto centras „Viesulas“ perdavė negyvenamąsias patalpas Naikupės g. 25a, Klaipėda (unikalus Nr. 2197-9001-8015, bendras plotas – 946,72 kv. m), biudžetinei įstaigai Sporto bazių valdymo centrui. Sporto centrui „Viesulas“ yra reikalinga patalpų dalis Naikupės g. 25a, Klaipėda (plotas – 127,68 kv. m) įstaigos funkcijų vykdymui. Dėl šios priežasties yra tikslinami 2016 m. birželio 23 d. sprendimo Nr. T2-171 1 priedo 8 punkto duomenys, nurodant tikslų perduodamą plotą biudžetinei įstaigai Sporto bazių valdymo centrui (plotas - 819,04 kv. m).

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

Skyriaus vedėjas Edvardas Simokaitis